**Ministru kabineta rīkojuma projekta**

**„Par finansējuma piešķiršanu Jaunā Rīgas teātra ēku Lāčplēša ielā 25, Rīgā, rekonstrukcijas, nomas maksas, pārcelšanās un aprīkojuma iegādes izdevumu segšanai” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Par finansējuma piešķiršanu Jaunā Rīgas teātra ēku Lāčplēša ielā 25, Rīgā, rekonstrukcijas, nomas maksas, pārcelšanās un aprīkojuma iegādes izdevumu segšanai” (turpmāk – Ministru kabineta rīkojuma projekts) sagatavots, ņemot vērā nepieciešamību pirms iepirkuma līguma par projektēšanas darbu veikšanu stāšanās spēkā precizēt finansējuma apmēru, kas likumā „Par valsts budžetu 2014.gadam” paredzēts saskaņā ar Ministru kabineta 2012.gada 28.augusta rīkojumā Nr.412 „Par finansējuma piešķiršanu Jaunā Rīgas teātra ēkas Lāčplēša ielā 25, Rīgā, būvniecības projekta izdevumu segšanai” (turpmāk – Ministru kabineta rīkojums Nr.412) noteikto. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Ministru kabineta rīkojuma Nr.412:  – 1.1 punktu, likumā „Par valsts budžetu 2014.gadam” un likumā „Par vidēja termiņa budžeta ietvaru 2014., 2015. un 2016.gadam” Finanšu ministrijas budžetā ilgtermiņa saistībās paredzēts finansējums valsts akciju sabiedrībai „Valsts nekustamie īpašumi” (turpmāk – VNĪ) ēku Lāčplēša ielā 25, Rīgā, rekonstrukcijas izdevumu segšanai:   * 2014.gadā – 487 116 *euro*; * 2015.gadā – 1 223 859 *euro*; * 2016.gadā – 5 518 301 *euro.*   Kopējais finansējuma apmērs, kas paredzēts rekonstrukcijas izdevumu segšanai 2013. – 2016.gadā, ir 7 364 977 *euro* (t.sk. 2013.gadā 135 701 *euro* ).  – 2.punktu, likumā par valsts budžetu kārtējam gadam paredzams finansējums Kultūras ministrijas budžetā valsts sabiedrībai ar ierobežotu atbildību „Jaunais Rīgas teātris” (turpmāk – Jaunais Rīgas teātris) nekustamā īpašuma (nekustamā īpašuma kadastra Nr. 0100 022 0070) Lāčplēša ielā 25, Rīgā, nomas maksas izdevumu segšanai VNĪ no 2017.gada katru gadu 206 718 *euro*.  – 3.punktu, Finanšu ministrijai dots uzdevums nodrošināt ēku Lāčplēša ielā 25, Rīgā, rekonstrukcijas darbu pabeigšanu līdz 2016.gada 31.decembrim, nosakot, ka plānotais nomas līguma sākuma termiņš ir 2017.gada 1.janvāris;  – 4., 5.punktu un 6.1.apakšpunktu, Finanšu ministrijai un Kultūras ministrijai doti uzdevumi, lai nodrošinātu augstāk minētā finansējuma precizēšanu;   * 6.2.apakšpunktu, Kultūras ministrijai sadarbībā ar Finanšu ministriju dots uzdevums līdz 2013.gada 15.janvārim iesniegt noteiktā kārtībā Ministru kabinetā rīkojuma projektu par Jaunā Rīgas teātra ēkas Lāčplēša ielā 25, Rīgā, rekonstrukcijas ietvaros veicamo pārcelšanās un aprīkojuma iegādes izdevumu iekļaušanu likumprojekta par valsts budžetu 2014.gadam ilgtermiņa saistībās.   Izpildot Ministru kabineta rīkojuma Nr.412 3.punktā doto uzdevumu, tiek veikta ēku Lāčplēša ielā 25, Rīgā, rekonstrukcija (skat. anotācijas pielikumā informāciju par rekonstruējamo objektu). Būvniecības projekta īstenošanai tika pabeigti pirmsprojekta sagatavošanas darbi un 2012.gada oktobrī tika uzsākta iepirkuma dokumentācijas sagatavošana tehniskā projekta izstrādes darbiem. Iepirkums tika plānots kā atklāts konkurss, tomēr, ņemot vērā objekta nozīmību un sabiedrības pastiprināto uzmanību, tika pieņemts lēmums mainīt iepirkuma procedūru un organizēt Arhitektūras ideju konkursu (Metu konkursu). Žūrijas komisija izvērtēja 17 iesniegtos darbus un Metu konkursā tika izvēlēti trīs godalgotie meti. Godalgoto metu autori ir iesnieguši piedāvājumus projektēšanas darbu izmaksām, kas ievērojami pārsniedz iepriekš plānotās provizoriskās izmaksas tehniskā projekta izstrādei.  Izsludinot Metu konkursu, tā mērķis bija nodrošināt Jauno Rīgas teātri ar tam piemērotām telpām, rekonstruējot teātra ēku kompleksu atbilstoši mūsdienu prasībām, tajā pašā laikā maksimāli respektējot ēku vēsturisko atmosfēru, iegūt pilsētbūvnieciski, arhitektoniski un funkcionāli augstvērtīgu projekta priekšlikumu ēku kompleksa rekonstrukcijas iecerei, iegūt iespējami labāko risinājumu, nodrošinot racionālu līdzekļu izmantošanu.  Vienlaikus vēršam uzmanību, ka Jaunā Rīgas teātra galvenā ēka ir valsts nozīmes vēstures piemineklis, bet otra rekonstruējamā ēka ir atzīta par kultūrvēsturiski vērtīgu ēku. Rekonstruējot iepriekš minētās ēkas un, veicot papildu jaunu būvapjomu izbūves, tiks izveidots vienots ēku komplekss, ietverot arī pagalma daļu. Tiks veikta teritorijas labiekārtošana.  Ņemot vērā iesniegtos metu risinājumus un izvērtējot pretendentu (godalgoto metu autoru) iesniegto informāciju par prognozētajām būvizmaksām katram meta risinājumam, secināms, ka provizoriskās būvizmaksas ievērojami pārsniedz iepriekš plānotās provizoriskās izmaksas būvniecības darbiem.  Žūrijas komisija, kuras sastāvā bija pieci profesionāli sertificēti arhitekti, kā arī trīs pieaicināti eksperti ar padomdevēja tiesībām no Lietuvas, Latvijas un Igaunijas, izvērtējot metu konkursa ietvaros iesniegtos metu provizoriskos būvizmaksu piedāvājumus, ir norādījuši, ka vidējās optimālās objekta viena m2 būvizmaksas (bez PVN), kas atkarībā no projektējamiem ēku kompleksa rekonstrukcijas risinājumiem, būtu jāplāno aptuveni 1750 *euro*/m², kas arī noteica nepieciešamību lēmuma pieņemšanai par finansējuma precizēšanu ēku Lāčplēša ielā 25, Rīgā, rekonstrukcijai. Norādām, ka 1750 *euro*/m² tiek balstīts uz  žūrijas komisijas locekļu – profesionālu sertificētu arhitektu Latvijas arhitektu savienības biedru, kas reāli ikdienā veic projektēšanas darbus, tātad arī objektu tāmēšanu, pieredzi no līdzīgiem objektiem, kas tapuši pēdējo 2 gadu laikā. Līdz ar to provizoriskās būvizmaksas tiek aplēstas 13,7 milj. *euro* apmērā (bez tehnoloģiskā aprīkojuma trijām teātra zālēm), plānoto projektēto platību 7816 m2  reizinot ar aptuvenām izmaksām 1750 *euro*/m2. Pirms Meta konkursa provizoriski noteiktie būvizmaksu apmēri zem 854 *euro*/m² (600 Ls/m²) nebija pietiekami. Piemēram, VNĪ 2012. un 2013.gadā īstenoto attīstības projektu būvniecības izmaksas uz objekta vienu m2 sastādīja: Ārzemju mākslas muzeja ēkas Rīgā, Doma laukumā 6, rekonstrukcijai – 3560 *euro*/m2, bet Valsts policijas Latgales reģiona pārvaldes ēku būvniecībai Daugavpils cietoksnī (attīstības I posms – būvniecības 1.kārta) – 1900 *euro*/m2.  Kopējās provizoriskās projekta būvniecības un tehnoloģiskā aprīkojuma izmaksas, salīdzinot ar Ministru kabineta rīkojumā Nr.412 apstiprinātajām ir **par divas reizes lielāku summu, t.i.** par 11  641 291 *euro*, t. sk. būvizmaksas 7 313 252 *euro*, tehniskā projekta izstrādes izmaksas 514 007 *euro*, papildus nepieciešamais finansējums tehnoloģiskā aprīkojuma iegādei un montāžai 3 970 650 *euro*. Izmaksas tehniskā projekta izstrādei 2014. un 2015.gadā tiek provizoriski norādītas saskaņā ar 2014.gada 24.aprīlī noslēgto līgumu par Jaunā Rīgas teātra skiču projekta, tehniskā projekta izstrādi un autoruzraudzības veikšanu ar pilnsabiedrību „Zaigas Gailes birojs un Partneri”, prognozējot, ka 2014.gada 1.augustā varētu tikt uzsākti tehniskā projekta izstrādes darbi. Minētais līgums noslēgts ar nosacījumiem, ka tas stājas spēkā ar brīdi, kad tas tiek parakstīts un ir stājušies spēkā grozījumi Ministru kabineta rīkojumā Nr.412 par papildu finanšu līdzekļu piešķiršanu.  Būvniecības darbi tiks plānoti un veikti, nepārsniedzot šajā Ministru kabineta rīkojuma projektā norādītā finansējuma apmēru.  Būvniecības tehniskās uzraudzības izmaksas netiek mainītas, citas ar būvniecību saistītās izmaksas un būvniecības laikā tieši iesaistītā personāla izmaksas tiek samazinātas (no 2014.gada pēdējās minētajās izmaksās tiek paredzēti izdevumi tikai projekta vadītāja atlīdzībai).  Jau 2011.gadā tika sagatavots projektēšanas uzdevums Jaunā Rīgas teātra ēku kompleksa rekonstrukcijas un restaurācijas būvprojekta izstrādei, kurš 2013.gadā Metu konkursa laikā tika precizēts, bet tajā netika iekļauti jauni projektēšanas uzdevumi, pasākumi un pozīcijas.  Rekonstrukcijas projekta ietvaros telpu apdarei un interjera elementiem netiek plānots piemērot paaugstinātas klases tehniskās prasības un standartus, kas sadārdzinātu teātra ēku kompleksa būvniecības izmaksas. Tiks projektētas un izbūvētas skatuves iekārtas un pielietotas tādas tehnoloģijas, kas apmierinās Jaunā Rīgas teātra prasības, ņemot vērā Jaunā Rīgas teātra pieredzi saistībā ar skatuvju iekārtu pielietojumu. Netiks projektētas tādas skatuves iekārtas, kuras  nepamatoti sadārdzinātu Jaunā Rīgas teātra ēku kompleksa būvniecību.  Ēku kompleksā tiks izbūvētas 3 izrāžu vietas – vēsturiskā skatītāju zāle, vidējā zāle jaunā ēkas apjomā (ar apjomu ~400 m²) un mazā zāle (ar apjomu ~200 m²). Abas pēdējās ar transformējamām skatītāju tribīnēm. Katrā zālē paredzēts atšķirīgs sēdvietu izvietošanas princips (fiksētas, transformējamas, ar fiksētu vai transformējamu podestūru), līdz ar to arī dažāda sēdvietu konstrukcija, tādēļ vienas sēdvietas plānotās izmaksas zālēs ir atšķirīgas - aptuveni 350.00 *euro* un 750.00 *euro*. Piemēram, 2014.gadā ekspluatācijā nodotās Vidzemes koncertzāles „Cēsis” krēslu izmaksas dažādās zālēs arī ir atšķirīgas, krēslu izmaksas atkarībā no zālei paredzētajām funkcijām svārstās no 242.00 *euro* līdz aptuveni 797.00 *euro* par vienu krēslu, bet Latvijas Nacionālās bibliotēkas I.Ziedoņa zāles aprīkojumā izmantotā viena krēsla izmaksas ir aptuveni 401.00 *euro*. Ja projekta izstrādes procesā Jaunais Rīgas teātris arī mazās un vidējās zāles krēslos tiks paredzētas kādas komunikācijas (piemēram, tulkojuma translācijas vai skaņas pastiprināšanai vājdzirdīgajiem) vai krēslu iegremdēšana grīdā, lai atbrīvotu vietu skatītājiem ar kustību traucējumiem, izmaksas var mainīties. Visas zālēs tiks nodrošinātas ar atbilstošiem skatuves darbības laukumiem, akustikas u.c. ar teātra darba specifiku saistītām prasībām, trīs teātra zāļu skatuvju izbūvēm. Vēsturiskajai skatītāju zālei virs skatuves tiks paaugstināti šņorbēniņi, paaugstinot ēkas jumta daļu. Tiks izbūvētas mēģinājumu zāles (viena zāle ~200 m², divas zāles, katra ~100 m²), lifts skatītājiem, personālam, dekorāciju un materiālu pārvadāšanai, tiks veikta visu inženierkomunikāciju nomaiņa. Paredzēta dekorāciju, kostīmu rekvizītu un mēbeļu noliktavu palielināšana, dekorāciju darbnīcu modernizēšana, mākslinieciskā personāla darba apstākļu uzlabošana (grimētavas, ģērbtuves, režisoru, scenogrāfu u.c. telpas) 30-35 štata aktieriem, 6 ārštata aktieriem un izrāžu apkalpojošā personāla darba apstākļu uzlabošana (~ 40 darbinieki).  Tehniskā projekta ietvaros projektētājs izstrādās arī tehnoloģisko daļu, tai skaitā veiks trīs skatuvju tehnoloģisko iekārtu projektēšanu, saskaņojot iekārtu izvēli ar Jaunā Rīgas teātra speciālistiem. Šobrīd ir provizoriski noteiktas tehnoloģiskā aprīkojuma piegādes un montāžas izmaksas 3 970 650 *euro*, pārējo nepieciešamo aprīkojumu iespējams apzināt un provizoriskās aprīkojuma iegādes izmaksas tiks noteiktas tehniskā projekta izstrādes laikā.  Līdz ar to Kultūras ministrijai sadarbībā ar Finanšu ministriju (VNĪ) būs jāveic darbības papildu finansējuma pieprasīšanai no valsts budžeta visu telpu aprīkojuma iegādei, sagatavojot un iesniedzot Ministru kabinetā attiecīgu tiesību akta projektu. Finanšu ministrijas (VNĪ) iesaiste nepieciešama, jo VNĪ noslēgusi līgumu par tehniskā projekta izstrādi un tā izstrādes laikā, sadarbojoties Jaunā Rīgas teātra, Kultūras ministrijas, VNĪ un projektētāja pārstāvjiem, tiks apzināts nepieciešamais aprīkojums un veiktas aprīkojuma iegādes izmaksu aplēses.  Jāvērš uzmanība, ka izpildot Ministru kabineta rīkojuma Nr.412 6.2.apakšpunktā doto uzdevumu, tika pieņemts Ministru kabineta 2013.gada 18.jūnija rīkojums Nr.251 „Par finansējuma piešķiršanu ēkas Miera ielā 58A, Rīgā, būvniecības projekta un nomas maksas izdevumu segšanai un ēkas Lāčplēša ielā 25, Rīgā, rekonstrukcijas ietvaros veicamo pārcelšanās un aprīkojuma iegādes izdevumu segšanai” (turpmāk – Ministru kabineta rīkojums Nr.251), kas ar Ministru kabineta 2014.gada 13.februāra rīkojumu Nr.70 „Par finansējuma piešķiršanu ēku Miera ielā 58A, Rīgā, būvniecības, nomas maksas, pārcelšanās un aprīkojuma iegādes izdevumu segšanai” (turpmāk – Ministru kabineta rīkojums Nr.70) atzīts par spēku zaudējušu. Ministru kabineta rīkojums Nr.70 paredz nepieciešamo finansējumu pārcelšanās (no Lāčplēša ielas 25, Rīgā, uz Miera ielu 58A, Rīgā) izdevumu segšanai 2015.gadā, kā arī aprīkojuma (Miera ielā 58A, Rīgā) iegādes izdevumu segšanai 2015.gadā, taču tas nerisina jautājumu par nekustamajam īpašumam (nekustamā īpašuma kadastra Nr. 0100 022 0070) Lāčplēša ielā 25, Rīgā, nepieciešamo telpu aprīkojuma iegādes izdevumu finansējumu un pārcelšanās (no Miera ielas 58A, Rīgā, uz Lāčplēša ielu 25, Rīgā) izdevumu finansējumu, kas attiecīgi paredzams Ministru kabineta rīkojuma projektā.  Vienlaikus jāvērš uzmanība par provizoriskā rekonstrukcijas darbu pabeigšanas termiņa ievērošanas iespējamiem riskiem, sakarā ar to, ka:  -Jaunā Rīgas teātra galvenā ēka atrodas uz robežas ar nekustamo īpašumu Tērbatas ielā 34 (kadastra Nr.0100 022 0069) un, ņemot vērā, ka plānojama tās paaugstināšana skatuves daļā un šāds risinājums var skart blakus esošā nekustamā īpašuma īpašnieku intereses, tad projekta risinājumi skaņojami ar tā īpašniekiem, kas var paildzināt projekta izstrādes gaitu, gadījumā, ja tiek atteikts saskaņojums, izvirzot iepriekš neprognozējamus papildu nosacījumus;  - uz Jaunā Rīgas teātra ēku kompleksa pagalmu vērstās ēkas Lāčplēša ielā 27 (kadastra Nr. 0100 022 0071 002) ugunsmūrī nelikumīgi izveidoti vairāki logi, bet rekonstrukcijas projekts paredz minēto logu aizbūvēšanu, jauno teātra ēku kompleksa ēku bloķējot ar ēkas Lāčplēša ielā 27 ugunsmūri ir iespējama logu lietotāju un ēkas Lāčplēša ielā 27, Rīgā, īpašnieka iebildumi par konkrēto tehnisko risinājumu un līdz ar to var ieilgt tehniskā projekta izstrādes gaita.  Sakarā ar būvniecības izmaksu apmēra palielinājumu, palielinās nomas maksas apmērs, kas tiek aprēķināts saskaņā ar Ministru kabineta 2010.gada 8.jūnija noteikumiem Nr.515 „Noteikumi par valsts un pašvaldību mantas iznomāšanas kārtību, nomas maksas noteikšanas metodiku un nomas līguma tipveida nosacījumiem”. Galvenokārt izmainās (palielinās) izdevumi plānotajiem kārtējiem vai kapitālajiem remontiem (nepieciešamie izdevumi nekustamā īpašuma uzturēšanai, kuri netiek iekļauti apsaimniekošanas izdevumos un tie nedrīkst pārsniegt 2,5 % no attiecīgā nekustamā īpašuma ēkas bilances vērtības gadā); kā arī nomas maksas apmēra palielināšanos ietekmē netiešo izmaksu (izmaksas, kas ir daļa no iznomātāja kopējiem administrācijas izdevumiem – nekustamā īpašuma pārvaldīšanas izmaksām), nekustamā īpašuma apdrošināšanas izdevumu gadā, uzturēšanas izmaksu (apsaimniekošanas izmaksas) un citu izmaksu palielināšanās.  Kultūras ministrija ir izvērtējusi Jaunā Rīgas teātra iespējas daļēji novirzīt tā gūtos pašu ieņēmumus uzturēšanas izdevumu segšanai. Norādām, ka saskaņā ar 2013.gada pārskata datiem, Jaunais Rīgas teātris ir guvis pašu ieņēmumus LVL 1 027 819 (1 462 455 *euro*) apmērā, no kuriem biļešu ieņēmumi veidoja LVL 826 355 (1 175 797 *euro*).  Savukārt 2013.gada valsts dotācija bija LVL 576 637 (820 481 *euro*). Nav prognozējams, ka tuvākajos gados biļešu ieņēmumi varētu tikt būtiski paaugstināti, ņemot vērā, ka 1) biļešu vidējā cena ir sasniegusi patērētāju pirktspējas griestus; 2) biļešu pārdošanas rezultāti un zāļu apmeklētības (izpārdoto biļešu apjoms) rādītāji liecina, ka tie sasnieguši maksimumu un vairs nevar tikt palielināti. Pašu ieņēmumi 2013.gadā veidoja 65,08% no kopējiem teātra ieņēmumiem, kas ir būtiski augstāki kā Igaunijā un Lietuvā, kur pašu ieņēmumu apjoms valsts teātriem veido 30-40%. Savukārt Jaunā Rīgas teātra izdevumus veido darba algu izmaksas, nodokļu maksājumi, jauniestudējumu izmaksas un autoratlīdzības, reklāma, komunālie maksājumi un ēku uzturēšana. 2013.gadā Jaunajā Rīgas teātrī bija nodarbināti 93 štata darbinieki. Kopējo izdevumu apmērs 2013.gadā bija LVL 1 695 842 (2 412 966 *euro*). Izdevumu lielāko daļu veido aprēķinātās darba algas un sociālās iemaksas (LVL 1 190 780 (1 694 327 *euro*)), kā arī pārdoto pakalpojumu -jauniestudējumu pašizmaksa (LVL 184 092 (261 939 *euro*)). Jāatzīmē, ka 2013.pārskata gadā Jaunais Rīgas teātris nodokļu un sociālās apdrošināšanas maksājumos samaksājis LVL 537 152 LVL (764 298 *euro*).  Provizoriskais nomas maksas aprēķins Jaunā Rīgas teātra ēkas Lāčplēša ielā 25, Rīgā, nomas maksas segšanai valsts akciju sabiedrībai „Valsts nekustamie īpašumi” pēc rekonstrukcijas projekta pabeigšanas norādīts anotācijas pielikuma 5.tabulā. Rīkojuma projekta 2.1.apakšpunktā norādītais finansējums Jaunā Rīgas teātra ēkas nomas maksas segšanai aprēķināts kā anotācijas pielikuma 5.tabulā norādītās provizoriski nepieciešamās nomas maksas un Jaunā Rīgas teātra 2013.gada izdevumu, kas saistīti ar ēku Lāčplēša ielā 25, telpu īres un komunālo pakalpojumu segšanai, starpība. Kopējās Jaunā Rīgas teātra telpu īres un komunālo pakalpojumu izmaksas 2013.gadā veidoja LVL 99 460 (141 519 *euro*), kuros ietverti izdevumi arī par telpām, kuras Jaunais Rīgas teātris izmanto šobrīd izrāžu sniegšanai Rīgā, Talsu ielā 1, teātra noliktavu Rīgā, Lienes ielā 4, kā arī izdevumi par telpu īri izbraukumu izrādēs, tai skaitā:  1) telpu un zemes īre: Lāčplēša 25 (0,00 *euro*), Talsu iela 1 (17010 *euro*), noliktava (6921 *euro)* un telpu noma izbraukumu izrādēs (5 871 *euro*) – kopā 29 802 *euro*  2) ēkas Lāčplēša ielā 25 apsaimniekošanas un uzturēšanas izdevumi, kurus pēc rekonstrukcijas pabeigšanas paredzēts nodrošināt VNĪ (tai skaitā- kārtējie remonti, deratizācija, sniega tīrīšana, jumta tīrīšana, apsardze) – 11 299 *euro;*  3) komunālo pakalpojumu izdevumi, par kuriem Jaunais Rīgas teātris norēķinās ar pakalpojumu sniedzējiem un kuri nav ietverti VNĪ apsaimniekošanas maksā (elektroenerģija, apkure, ūdens un kanalizācija u.c.) – 100 418 *euro*.  Ņemot vērā, ka:  - pēc rekonstrukcijas pabeigšanas Jaunajam Rīgas teātrim nebūs nepieciešamas telpas Rīgā, Talsu ielā 1 (plānotais izdevumu samazinājums 25 386 *euro* gadā, tai skaitā izdevumu samazinājums īrei 17 010 *euro*, izdevumu samazinājums par komunālajiem maksājumiem 8 376 *euro*);  - izdevumi par tekošo remontu, deratizāciju, sniega un jumta tīrīšanu, kā arī apsardzi ir iekļauti VNĪ apsaimniekošanas maksā (plānotais izdevumu samazinājums 11 299 *euro* gadā, t.sk. izdevumu samazinājums par tekošo remontu 6 368 *euro;* apsardze 362 *euro*, izdevumi par deratizāciju, sniega tīrīšanu, jumta tīrīšanu – 4 569 *euro*);  Tādejādi KOPĒJAIS plānotais izdevumu samazinājums pēc rekonstrukcijas projekta pabeigšanas, kurš ņemts vērā rīkojuma projekta 2.1.apakšpunktā ietvertajā nomas maksas, aprēķinā veido 36 685 *euro* gadā.  Ņemot vērā iepriekš minēto, Ministru kabineta rīkojuma projektā:   * precizējams Finanšu ministrijas budžetā ilgtermiņa saistībās paredzētā finansējuma apmērs un tā sadalījums pa gadiem (detalizētu informāciju skatīt anotācijas pielikumā); * precizējams Kultūras ministrijai paredzētā finansējuma apmērs nekustamā īpašuma (nekustamā īpašuma kadastra Nr. 0100 022 0070) Lāčplēša ielā 25, Rīgā, nomas maksas izdevumu segšanai VNĪ no 2018.gada (sakarā ar attiecīgu nomas maksas komponenšu precizēšanu, kuru lielumu ietekmē būvizmaksas (detalizētu informāciju skatīt anotācijas pielikumā); * precizējams ēku Lāčplēša ielā 25, Rīgā, rekonstrukcijas darbu pabeigšanas termiņš (provizorisko būvniecības darbu izpildes laika grafiku skatīt anotācijas pielikumā); * precizējams Kultūras ministrijai paredzētā finansējuma pārcelšanās izdevumu, kas saskaņā ar Ministru kabineta rīkojumu Nr.251, kas atzīsts par spēku zaudējumu ar Ministru kabineta rīkojumu Nr.70, tika plānoti 2016.gadā 30 552 *euro*, sadalījumu pa gadiem (nemainot tā apmēru, bet pārceļot uz 2018.gadu); * nosakāms uzdevums Finanšu ministrijai (VNĪ) sadarbībā ar Kultūras ministriju, ja pēc tehniskā projekta izstrādes, pirms būvniecības līguma noslēgšanas vai būvniecības darbu laikā būvniecības un tehnoloģiskā aprīkojuma iegādes un montāžas provizorisko izdevumu apmērs objektīvu vai ekonomiski pamatotu iemeslu rezultātā  mainās, iesniegt Ministru kabinetā rīkojuma projektu par šā rīkojuma 1.punktā minēto ilgtermiņa saistību precizēšanu; * pēc šā rīkojuma 3.1.apakšpunktā minētā uzdevuma izpildes piecu mēnešu laikā iesniegt Kultūras ministrijā informāciju par šā rīkojuma 2.1.apakšpunktā minēto izdevumu precizēšanu atbilstoši VNĪ faktiskajiem nomas objekta pārvaldīšanas izdevumiem; * nosakāms uzdevums Kultūras ministrijai: * pēc šā rīkojuma 3.3.apakšpunktā minētā uzdevuma izpildes triju mēnešu laikā iesniegt Ministru kabinetā tiesību akta projektu par šā rīkojuma 2.1.apakšpunktā minēto izdevumu precizēšanu atbilstoši faktiskajiem pārvaldīšanas izdevumiem; * sadarbībā ar Finanšu ministriju (VNĪ) triju mēnešu laikā pēc tehniskā projekta izstrādes iesniegt Ministru kabinetā tiesību akta projektu par nepieciešamo finansējumu aprīkojuma iegādei.   Ministru kabineta rīkojuma projekta mērķis ir:   1. paredzēt Finanšu ministrijas budžetā ilgtermiņa saistības ēku Lāčplēša ielā 25, Rīgā, rekonstrukcijas izdevumu segšanai, tai skaitā tehnoloģiskā aprīkojuma iegādes un montāžas izdevumu segšanai, VNĪ   2015.gadā 673 639 *euro*, 2016.gadā 3 310 426 *euro*, 2017.gadā 13 152 601 *euro*, un 2018.gadā 1 562 545 euro (kopējais finansējuma apmērs, kas paredzēts rekonstrukcijas izdevumu segšanai 2013.−2018.gadā ir 19 006 268 *euro*);  2) paredzēt finansējumu Kultūras ministrijas budžetā nekustamā īpašuma (nekustamā īpašuma kadastra Nr.0100 022 0070) Lāčplēša ielā 25, Rīgā, nomas maksas segšanai VNĪ, ņemot vērā provizorisko rekonstrukcijas darbu pabeigšanas termiņa precizēšanu, 2018.gadā 228 873 *euro* un 2019.turpmāk ik gadu 305 163 *euro* (tai skaitā ņemot vērā Jaunā Rīgas teātra pašreizējo telpu īres un apsaimniekošanas izdevumu samazinājumu 36 685 *euro* gadā pēc rekonstrukcijas projekta pabeigšanas*)*;  3) precizēt noteikto ēku Lāčplēša ielā 25, Rīgā, rekonstrukcijas darbu pabeigšanas termiņu – 2016.gada 31.decembri un plānoto nomas līguma sākuma termiņu – 2017.gada 1.janvāri, nosakot tos attiecīgi 2018.gada 31.marts un 2018.gada 2.aprīlis;  4) precizēt finansējuma sadalījumu pa gadiem (nemainot tā apmēru) pārcelšanās izdevumu segšanai (bija paredzēts Ministru kabineta rīkojuma Nr.251, kas atzīts par spēku zaudējumu ar Ministru kabineta rīkojumu Nr.70, 2.2.1.apakšpunktā 2016.gadam 30 552 *euro*, sakarā ar rekonstrukcijas darbu pabeigšanas termiņa precizēšanu, paredzot to 2018.gadā);  5) noteikt uzdevumu Kultūras ministrijai sadarbībā ar Finanšu ministriju (VNĪ) trīs mēnešu laikā pēc ēku Lāčplēša ielā 25, Rīgā, tehniskā projekta izstrādes iesniegt Ministru kabinetā tiesību akta projektu par nepieciešamo finansējumu nekustamajam īpašumam (nekustamā īpašuma kadastra Nr. 0100 022 0070) Lāčplēša ielā 25, Rīgā, nepieciešamā aprīkojuma iegādei;  6) paredzēt saistītus uzdevumus, lai nodrošinātu 1. un 2.punktā minētā finansējuma precizēšanu, ja tas objektīvu iemeslu dēļ nepieciešams, tostarp nomas maksas izdevumu precizēšanu atbilstoši VNĪ faktiskajiem nomas objekta pārvaldīšanas izdevumiem.  Ministru kabineta rīkojuma projekts pilnībā atrisina iepriekš minētās problēmas.  Atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 3.pielikumā ietvertajai politikas jomu klasifikācijai Ministru kabineta rīkojuma projekts atbilst publiskās pārvaldes politikas un budžeta un finanšu politikas jomai.  Tā kā saskaņā ar MK rīkojumu Nr. 412 2014.gadā paredzēto finansējumu 487 116 *euro* apmērā nebūs iespējams apgūt pilnā apmērā, jo līgums par tehniskā projekta izstrādi stāsies spēkā tikai pēc Ministru kabienta rīkojuma spēkā stāšanās, līdz ar to ir sagatavots Ministru kabineta sēdes protokollēmuma projekts, kas paredz daļu no 2014.gadā plānotā finansējuma Finanšu ministrijas ilgtermiņa saistību pasākumam „Dotācija VAS „Valsts nekustamie īpašumi” Jaunā Rīgas teātra ēkas rekonstrukcijai” 315 760 *euro* samazināt un pārdalīt FM ilgtermiņa saistību pasākumam „Dotācija VAS „Valsts nekustamie īpašumi” par kapitālieguldījumiem Rīgas pils priekšpils būvniecībā”. |
| 3. | Projekta izstrādē iesaistītās institūcijas | Kultūras ministrija, Finanšu ministrija (VNĪ). |
| 4. | Cita informācija | Ministru kabineta rīkojuma projektā norādītais rekonstrukcijas darbu pabeigšanas termiņš saistīts ar Ministru kabineta rīkojumu Nr.70, kurā noteikts nepieciešamā finansējuma apmērs telpu, uz kurām Jaunais Rīgas teātris tiks pārvietotās ēku Lāčplēša ielā 25, Rīgā, rekonstrukcijas laikā, nomas maksas un apkures izdevumu segšanai. |

*Anotācijas II, V un VI sadaļa – projekts šīs jomas neskar.*

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | | 2014.gads | | Turpmākie trīs gadi (*euro*) | | | |
| 2015.g. | 2016.g. | 2017.g. | |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu | |
| 1 | | 2 | 3 | 4 | 5 | 6 | |
| 1. Budžeta ieņēmumi: | | 0 | 0 | 0 | 0 | 0 | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 0 | 0 | 0 | 0 | 0 | |
| 1.2. valsts speciālais budžets | | 0 | 0 | 0 | 0 | 0 | |
| 1.3. pašvaldību budžets | | 0 | 0 | 0 | 0 | 0 | |
| 2. Budžeta izdevumi: | | 0 | 0 | -550 220 | -2 207 875 | 12 945 883 | |
| 2.1. valsts pamatbudžets | | 0 | 0 | -550 220 | -2 207 875 | 12 945 883 | |
| 2.2. valsts speciālais budžets | | 0 | 0 | 0 | 0 | 0 | |
| 2.3. pašvaldību budžets | | 0 | 0 | 0 | 0 | 0 | |
| 3. Finansiālā ietekme: | | 0 | 0 | 550 220 | 2 207 875 | -12 945 883 | |
| 3.1. valsts pamatbudžets | | 0 | 0 | 550 220 | 2 207 875 | -12 945 883 | |
| 3.2. speciālais budžets | | 0 | 0 | 0 | 0 | 0 | |
| 3.3. pašvaldību budžets | | 0 | 0 | 0 | 0 | 0 | |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | | X | 0 | 0 | 0 | 0 | |
| 0 | 0 | 0 | |
| 0 | 0 | 0 | |
| 5. Precizēta finansiālā ietekme: | | X | 0 | 550 220 | 2 207 875 | -12 945 883 | |
| +5.1. valsts pamatbudžets | | 0 | 550 220 | 2 207 875 | -12 945 883 | |
| 5.2. speciālais budžets | | 0 | 0 | 0 | 0 | |
| 5.3. pašvaldību budžets | | 0 | 0 | 0 | 0 | |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | Detalizētu informāciju par nepieciešano finansējumu Jaunā Rīgas teātra ēku Lāčplēša ielā 25, Rīgā, rekonstrukcijas, nomas maksas, pārcelšanās un aprīkojuma iegādes izdevumu segšanai skatīt anotācijas pielikumā. | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Cita informācija | | Ietekmi uz valsts budžetu skatīt anotācijas pielikumā.  Provizoriski aprēķinātais nomas maksas izdevumu apmērs atbilstoši faktiskajām nomas objekta pārvaldīšanas izmaksām precizējams pēc būvobjekta nodošanas ekspluatācijā. | | | | | |
|  | |  | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | | |
| 1. | Nepieciešamie saistītie tiesību aktu projekti | Ministru kabineta rīkojuma projekts saistīts ar Ministru kabineta rīkojumu Nr.70, jo tajā tiek paredzēts finansējums nekustamā īpašuma (nekustamā īpašuma kadastra Nr. 0100 026 0056) Miera ielā 58A, Rīgā, nomas maksas un apkures izdevumu segšanai, jo Jaunā Rīgas teātra ēku Lāčplēša ielā 25, Rīgā, rekonstrukcijas darbu laikā, tā darbība tiks pārcelta ēkās Miera ielā 58A, Rīgā, veicot to rekonstrukcijas.  Līdz ar to nepieciešami grozījumi Ministru kabineta rīkojumā Nr.70, lai precizētu finansējuma apmēru 2017. un 2018.gadā gadā nomas maksas un apkures izdevumu segšanai. | | | | |
| 2. | Atbildīgā institūcija | Kultūras ministrija sadarbībā ar VNĪ. | | | | |
| 3. | Cita informācija | Nav. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, VNĪ, Kultūras ministrija, Jaunais Rīgas teātris. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Kultūras ministre D.Melbārde

Vīza: Valsts sekretāra p.i. U.Lielpēters

17.07.2014.

3631

I.Zubova

67330258, [ilze.zubova@km.gov.lv](mailto:ilze.zubova@km.gov.lv)